Kirjastusühisuse juhatus tellis ettevõtte bilansi hindamiseks erapooletu ekspertiisi  Tallinna pankade eksperdilt V.Clementilt. Oma kirjas Eesti Laenu­ ja Hoiu Ühisuse esimehele Ants Simmile kirjutas Clement ekspertiisi kokkuvõtteks järgmist: "Minu arvates on ettevõte täiesti elujõuline, peaks ainult äriliselt paremini korraldatama. 1.märtist s.a. on hr. Tõnisson juba kulusid palkade ja ärikulutuste näol umbes 2000 krooni kuus kärpinud, mis lõppresultaati märksa parandab. Ka langeb selle läbi, et hr. Tõnisson kuni 40.000 krooni kahtlastest võlgnikkudest ja mahakirjutustest oma enda kanda võtab,  kartus äriseisu korralikkuse eest ära. See muutub puhtaks, terveks. Suurimaks raskuseks jääb võlakoorem ja selle peale makstavad protsendid, mis kuni 60.000 kuus välja teevad /---/ Esialgu vajab aga ettevõte tegevuskapitali õiendamata jäänud kohustuste tasumiseks" (Eesti Riigiarhiiv, f 1627, nim 1, s/ü 194, lk 106).